פטרישה סקוטלנד

פטרישה ג'נט סקוטלנד (באנגלית: Patricia Janet Scotland; נולדה ב-19 באוגוסט 1955), המחזיקה בתואר "הברונית סקוטלנד מאסטאל", היא דיפלומטית, פרקליטה ופוליטיקאית בריטית, המשמשת מאז 1 באפריל 2016 כהמזכירה הכללית של חבר העמים הבריטי. החל מ-1997 היא חברת בית הלורדים. כפוליטיקאית ממפלגת הלייבור היא כיהנה בתפקידי שרים בממשלת בריטניה וכן הייתה התובעת הכללית של אנגליה ווילס והחזיקה בתפקיד היועץ המשפטי הכללי של צפון אירלנד (אנ'). היא בעלת אזרחות כפולה של בריטניה ושל דומיניקה, שם נולדה. סקוטלנד נולדה בדומיניקה, כילדה עשירית מתוך שתים עשרה שנולדו להוריה. כשהייתה בת שנתיים היגרה משפחתה ללונדון, שם למדה בבית הספר היסודי, בתיכון, בקולג' וקיבלה תואר ראשון במשפטים מיוניברסיטי קולג' לונדון, שבאותה תקופה הייתה חלק מאוניברסיטת לונדון. בשנת 1977 היא הוסמכה כעורכת דין במידל טמפל, והתמחתה בדיני משפחה וכעבור שנה, ב-1978, והיא הוסמכה כעורכת דין גם בדומיניקה. בשנת 1991 מונתה סקוטלנד לתפקיד יועץ המלכה (אנ'), תואר הניתן לאישים שזכו להכרה בשל מצוינות בתחום התמחותם. בתחילת 1997 היא נבחרה לכהן כחברה בכירה (Bencher) ב"מידל טמפל". בשנת 1994 סקוטלנד מונתה לנציבת חגיגות המילניום ב-17 והייתה חברה בוועדה לשוויון גזעי בבריטניה. בשל הצטיינותה בתחומים השונים של פעילותה הציבורית, היא קיבלה, ב- 30 באוקטובר 1997, תואר אצולה לכל החיים: "הברונית סקוטלנד מאסטאל". סקוטלד חברה במפלגת הלייבור. בין השנים 1999 ל-2001 היא כיהנה בתפקיד סגן שר במשרד החוץ הבריטי ובין היתר הייתה אחראית על היחסים הדיפלומטיים של בריטניה עם אמריקה הצפונית והקריביים. בשנת 2001 הציגה סקוטלנד בפרלמנט את החוק (שהתקבל) לשילוב אמנת רומא של בית הדין הפלילי הבין-לאומי (אנ') בחוק האנגלי ובחוק של צפון אירלנד. היא הקימה את פאנל עורכי דין פרו בונו, מסגרת של עורכי דין בריטיים שנותנים ייעוץ משפטי על בסיס פרו בונו כשירות לאזרחי המדינה הכלואים במדינות זרות. בנוסף, היא ביצעה רפורמה ועיצבה מחדש את החטיבה הקונסולרית של משרד החוץ, כדי שבריטניה תוכל להגיב בצורה יעילה יותר, למקרי חירום ואסונות במדינות אחרות, כגון פיגועי 11 בספטמבר. בשנת 2001 היא מונתה למזכירה פרלמנטרית במחלקת הלורד צ'נסלור וכן מונתה לחברה במועצה המלכותית. היא הייתה השרה האחראית על המשפט אזרחי ולרפורמה במשפט האזרחי ובכלל זה רפורמה מקיפה בנושא רישום המקרקעין שהובילה לחוק רישום מקרקעין 2002 (אנ'). בנוסף, היא מונתה על ידי ראש הממשלה טוני בלייר כנציגה חליפית של בריטניה לאמנה האירופית במהלך תקופה זו, היא חיזקה את היחסים עם כל המדינות שתמכו בתוכנית FAHR ("Framework for Action on Health and Rights") שפותחה על ידי ארגון הבריאות העולמי. בשנת 2003, על פי מספר דיווחים, שקל ראש הממשלה בלייר למנות אותה למנהיגת בית הלורדים, אך היא לא קיבלה את המינוי. בשנת 2003 מונתה סקוטלנד לשרת המדינה למערכת המשפט הפלילי ולרפורמה בחוק במשרד הפנים וסגנית שר הפנים. היא כיהנה בתפקיד זה עד 2007 תחת שלושה שרי פנים: דיוויד בלונקט (אנ'), צ'ארלס קלארק (אנ') וג'ון ריד (John Reid). כשהייתה במשרד הפנים היא הייתה אחראית לרפורמה במערכת המשפט הפלילי והקימה את המשרד לרפורמה במשפט פלילי (Office of Criminal Justice Reform). ב-28 ביוני 2007 מונתה סקוטלנד למשרת התובע הכללי של אנגליה וויילס על ידי ראש הממשלה גורדון בראון. היא הייתה האישה הראשונה שכיהנה בתפקיד מאז הקמתו ב-1315. במהלך כהונתה קידמה סקוטלנד את נושא העבודה פרו בונו של עורכי הדין בבריטניה. היא הייתה התובעת הכללית האחרונה של אנגליה, ויילס וגם של צפון אירלנד. (בהמשך, נקבע שבצפון אירלנד יהיה תובע כללי נפרד, המוסמך על ידי האספה של צפון אירלנד). סקוטלנד הייתה היועצת הראשית של ממשלת בריטניה לנושא החוק בצפון אירלנד וזאת עד שמפלגת הלייבור עזבה את הממשלה ב-2010. לאחר שהלייבור עזב את הממשלה, מונתה סקוטלנד (באוקטובר 2010) לתפקיד התובעת הכללית בממשלת הצללים. בנובמבר 2012 היא מונתה לתפקיד לשליחת ראש הממשלה לסחר עם דרום אפריקה. בדצמבר 2014, סקוטלנד נבחרה לתפקיד האלדרמן (אנ') של רובע של בישופסגייט (Bishopsgate) בעיר לונדון. ב-2015 סקוטלנד מונתה לתפקיד "מזכיר כללי של חבר העמים", האישה הראשונה שהחזיקה בתפקיד זה. היא החלה את כהונתה, בת ארבע שנים, ב-1 באפריל 2016. ביוני 2020, נדחתה בקשתה לכהונה נוספת בת ארבע שנים, בעקבות האשמות שהועלו נגדה, בין היתר, על מינויי מקורבים. עם זאת, כהונתה הוארכה עקב דחיית ישיבת ראשי הממשל של חבר העמים ב-2020. לאחר שנתיים, בשנת 2022 סקוטלנד נבחרה מחדש לכהונה שנייה בת ארבע שנים, אך מאחר שכבר כיהנה שש שנים בתפקיד, סקוטלנד הצהירה שבכוונתה לכהן רק שנתיים נוספות. בתוקף תפקידה כמזכירה כללית, הברונית סקוטלנד הקריאה דברי הספד בהלוויה של המלכה אליזבת השנייה במנזר וסטמינסטר ב-19 בספטמבר 2022. בינואר 2009, סקוטלנד העסיקה מנקה שהיה מהגר בלתי חוקי שהשתמש בדרכון מזויף. המנקה נכלאה לאחר ריצוי עונש מאסר של שמונה חודשים היא גורשה למולדתה טונגה. על סקוטלנד, שכיהנה אז בתפקיד התובע הכללי, הוטל עונש של 5,000 לירה שטרלינג על העסקת המנקה. היא לא שמרה עותקים של מסמכים רלוונטיים, כדי להוכיח שבדקה את מצב ההגירה של המנקה ולכן לא יכלה להתגונן בטענה שהמסמכים שראתה נראו אמיתיים. עם זאת, לא נקבע שסקוטלנד העסיקה במודע עובד לא חוקי. בנובמבר 2016, פורסמו קטעים ממסמכים שהודלפו שמהם עלה שסקוטלנד הוציאה על חשבון תקציב המדינה, הוצאות חריגות לעיצוב מחדש של דירת השרד שהועמדה לרשותה בלונדון. סקוטלנד הכחישה את הטענות. היא עמדה על כך ש"לא הייתה פזרנות כלל" והסבירה שכל ההוצאה אושרו על ידי קאמלש שארמה (אנ'), המזכירה הכללית חבר העמים. בינואר 2020, סקוטלנד התמודדה עם ביקורת של ועדת הביקורת של הארגון הבינלאומי, על כך שהעניקה חוזה ייעוץ לחברה המנוהלת על ידי חבר. תוך עקיפת תהליך נדרש של מכרז תחרותי הרגיל. רואי החשבון מצאו גם כי כללי הרכש לא נשמרו על ידי המזכירות, במעל חמישים מקרים. סקוטלנד היא הפטרונית של CAADV "הברית התאגידית נגד אלימות במשפחה" וכן בדירקטוריונים וצוותי ניהול של מספר ארגוני צדקה. 2007: "עמיתת השנה" על ידי ערוץ 4, 2005: הספקטייטור בחר בה ל"פרלמנטרית השנה" בתקופת ממשלת דייוויד קמרון. וכן קיבלה מספר פרסים נוספים על תרומתה לרפורמות בחוק, בבריטניה ומחוצה לה. רשימת התארים שקיבלה ממוסדות אקדמיים: דוקטור לשם כבוד לשירותים למשפט, ממשל, צדק חברתי ועניינים בינלאומיים, אוניברסיטת וסטמינסטר, דוקטור לשם כבוד, אוניברסיטת בקינגהאם, דוקטור לשם כבוד, אוניברסיטת לסטר, דוקטור לשם כבוד, אוניברסיטת מזרח לונדון (2005), עמית כבוד של האגודה ללימודי משפט מתקדמים, קולג' וולפסון, קיימברידג', עמית כבוד של החברה ללימודי משפט מתקדמים של אוניברסיטת קרדיף, ב-1 בינואר 2014, היא מונתה לנשיאת אונברסיטת גריניץ', ב-2019 היא קיבלה תואר דוקטור לשם כבוד מאוניברסיטת יוניברסיטי קולג' לונדון. בשנת 2003 סקוטלנד קיבלה מהנסיך קרלו, דוכס קסטרו, את "כוכב" המסדר הצבאי הקדוש הקונסטנטיני של ג'ורג' הקדוש (אנ'). בשנת 2007 הוענקה לה מדליה פולנית על תרומתה לרפורמה ופיתוח המשפט בפולין. ב-30 באוקטובר 1997 ניתן לסקוטלנד התואר "ברונית" ועמו שני סמלים: סמל כללי: נזר בצבעי זהב, אדום ולבן הניתן לכל מחזיק בתואר ברון. סמל אישי: רקע כחול (Azure), צלב אלכסוני (Saltire) כסוף (Argent), ארבעה פרחי חבצלת (Fleur-de-lis) בצבע זהב (Or) הפונים כלפי חוץ בפינות, צלב אלכסוני כחול נוסף במרכז סקוטלנד מתגוררת בלונדון וב- Asthal, אוקספורדשייר, עם בעלה העורך דין, ריצ'רד מאוויני (Richard Mawhinney) ועם שני בניהם. מדיה וקבצים בנושא פטרישה סקוטלנד בוויקישיתוף אתר האינטרנט הרשמי של פטרישה סקוטלנד "CHOGM: Patricia Scotland is first female Commonwealth secretary-general". thecommonwealth.org. נבדק ב-21 ספטמבר 2024. The Catholic Herald (5 August 2011), web.archive.org, ‏2014-12-30 Baroness Scotland gets Dominica's support for top Commonwealth post |…, archive.md, ‏2014-12-30 Baroness Scotland KC Barrister | 4PB, Family Law Case Search in London | 4PB Becoming a KC, www.lawsociety.org.uk Page 12377 | Issue 54938, 4 November 1997 | London Gazette | The Gazette, www.thegazette.co.uk החוק המקביל בסקוטלנד התקבל אף הוא ב-2001: International Criminal Court (Scotland) Act 2001 "Baroness Scotland of Asthal". Parliament.uk. 3 ביוני 2010. נבדק ב-21 ספטמבר 2024. {{cite web}}: (עזרה) Lady Amos, the new face of the Lords, must confront troublesome 'old hands' | Politics | The Guardian, web.archive.org, ‏2022-02-27 "Office for Criminal Justice Reform". Webarchive.nationalarchives.gov.uk. 6 בנובמבר 2009. אורכב מ-המקור ב-1 במרץ 2005. נבדק ב-21 ספטמבר 2024. {{cite web}}: (עזרה) Attorney General Welcomes Pro Bono Progress, web.archive.org, ‏2012-03-13 Labour's New Front Bench Team | The Labour Party, web.archive.org, ‏2011-08-09 UK Government Web Archive, webarchive.nationalarchives.gov.uk "Baroness Scotland elected as city Alderman". City A.M. 9 בדצמבר 2014. ארכיון מ-8 בינואר 2015. נבדק ב-8 בינואר 2015. {{cite web}}: (עזרה) Alderman הוא נציג בכיר במועצת העיר לונדון, האחראי על ניהול עניינים ברובע ספציפי. והוא חלק ממערכת הממשל המקומי בעיר לונדון. The spirit of the Commonwealth needs to be revived – and quickly – The Globe and Mail, web.archive.org, ‏2015-12-08 Latika Bourke, Controversial Commonwealth boss has term extended as CHOGM is delayed indefinitely, The Sydney Morning Herald, ‏2020-06-24 "Commonwealth leaders reject automatic second term for Baroness Scotland". BBC News. 2020-06-10. נבדק ב-2024-09-21. Latika Bourke, Australian-backed candidate fails to topple Commonwealth boss Patricia Scotland, The Sydney Morning Herald, ‏2022-06-24 Manning, C. (19 בספטמבר 2022). "Queen's funeral: The Walthamstow schoolgirl turned baroness who got a key role at service". MyLondon. נבדק ב-21 בדצמבר 2022. {{cite news}}: (עזרה) Baroness Scotland’s illegal immigrant cleaner jailed, www.thetimes.com, ‏2010-05-28 Secretary-General states case for transformative change at Commonwealth, Commonwealth Laura Hughes, ‏Baroness Scotland hits back at accusations she oversaw extravagant refurbishment of official residence, The Telegraph "Corporate Alliance Against Domestic Violence". CAADV. נבדק ב-21 ספטמבר 2024. Dhiren Katwa (2017-09-18). "Brum welcomes BAME orchestra, Chineke!". Asian Voice. נבדק ב-21 ספטמבר 2024. Mission, web.archive.org, ‏2012-04-30 Tran, Mark (2007-06-28). "Profile: Lady Scotland". The Guardian. נבדק ב-2024-09-21. "Top politician award for Cameron". BBC News. 10 בנובמבר 2005. ארכיון מ-19 בפברואר 2006. {{cite news}}: (עזרה) Baroness Scotland to be Chancellor of the University of Greenwich, University of Greenwich, ‏February 21, 2014 Conferment of the Honorary Degree of Doctor of Law on Baroness Scotland, ucl.ac.uk, ‏4 July 2019 Oswald Brown, Editor, COMMONWEALTH SECRETARY GENERAL BARONESS SCOTLAND VISITS ABACO, BAHAMAS CHRONICLE, ‏2019-10-07 Life Peerages - S, web.archive.org, ‏2022-02-27 Environment, The Telegraph Tran, Mark (28 ביוני 2007). "Profile: Lady Scotland". The Guardian. London. ארכיון מ-10 ביולי 2009. נבדק ב-16 בדצמבר 2016. {{cite news}}: (עזרה) Tran, Mark (2007-06-28). "Profile: Lady Scotland". The Guardian. ISSN 0261-3077. נבדק ב-2024-09-21. "Scotland of Asthal, Baroness, (Patricia Janet Scotland) (born 19 Aug. 1955)". WHO'S WHO & WHO WAS WHO. 2007. doi:10.1093/ww/9780199540884.013.u34101. ISBN 978-0-19-954088-4. ארכיון מ-30 באפריל 2021. נבדק ב-2020-09-09. {{cite web}}: (עזרה)